Ingen har bedt om ordet. Lovbeslutningen blir som bifalt av Lagtinget i overensstemmelse med Grunnloven å oversende Kongen.
Ingen har bedt om ordet. Lovbeslutningen blir som bifalt av Lagtinget i overensstemmelse med Grunnloven å oversende Kongen.
Jeg vil på vegne av Arbeiderpartiet vise til debatten i Odelstinget om denne saken, som er så viktig for vanlige arbeidstakere som i dag har utilfredsstillende pensjonsordninger, og understreke det bidrag vedtak i denne sak kan være til oppretting av dette. På vegne av Arbeiderpartiet og Sosialistisk Venstreparti vil jeg fremme følgende forslag: «Odelstingets vedtak bifalles ikke. Lagtingets anmerkning: § 2-1 første ledd antas å burde lyde: «[[1]] Et foretak kan opprette pensjonsordning i samsvar med reglene i loven her for å sikre arbeidstakerne i foretaket alderspensjon i tillegg til de ytelser som til enhver tid utbetales i henhold til lov om folketrygd. Dette gjelder ikke foretak som har foretakspensjonsordning.»§ 3-1 første ledd bokstav b antas å burde lyde:«som kollektivordning med investeringsvalg for foretaket etter reglene i § 3-3, eller»Innstillingens bokstav b blir bokstav c.§ 3-3 Investeringsvalg i kollektivordninger antas å burde lyde:«[[1]] Er det avtalt at pensjonskapitalen knyttet til pensjonsordningen skal utgjøre en egen investeringsportefølje undergitt kollektiv forvaltning, skal foretaket ha adgang til å endre sammensetningen av investeringsporteføljen. Før foretaket gjør dette, skal styringsgruppen gis anledning til å uttale seg.[[2]] Bestemmelsene i § 3-2 annet ledd gjelder tilsvarende.[[3]] Er markedsverdien av investeringsporteføljen redusert i løpet av et regnskapsår, skal reduksjonen straks dekkes ved overføring fra innskuddsfondet og for øvrig ved tilskudd fra foretaket. Institusjonen svarer for at udekket verdireduksjon blir dekket på annen måte.»§§ 3-3, 3-4 og 3-5 blir §§ 3-4, 3-5 og 3-6.§ 4-2 første ledd antas å burde lyde:«[[1]] Pensjonsordningen skal omfatte alle arbeidstakere i foretaket som har fylt 20 år, med mindre annet følger av regler i loven her med tilhørende forskrifter. Det kan fastsettes lavere alder i regelverket.»§ 14-2 Omdanning av foretakspensjonsordning antas å burde lyde:«[[1]] Et foretak som har pensjonsordning etter lov om foretakspensjon og som i stedet vil opprette pensjonsordning etter loven her, skal avvikle foretakspensjonsordningen etter reglene i lov om foretakspensjon kapittel 15. Premiefond knyttet til pensjonsordningen kan likevel overføres som innskuddsfond for pensjonsordningen etter loven her.[[2]] Første ledd er ikke til hinder for at foretaket viderefører foretakspensjonsordningen for arbeidstakere som var medlem av ordningen på tidspunktet for opprettelse av ny innskuddspensjonsordning og som da hadde 10 år eller mindre igjen til oppnådd pensjonsalder.[[3]] Dersom pensjonsordningens administrasjonsreserve ikke er tilstrekkelig til å dekke kostnadene knyttet til utstedelse av fripoliser ved opphør av eksisterende ordning, skal de resterende kostnadene først dekkes av midler i premiefondet og deretter ved innbetaling fra foretaket dersom midlene i premiefondet ikke er tilstrekkelig.»§ 15-2 Overgangsregler antas å burde lyde:«For foretak som har pensjonsordning etter forskrift av 28. juni 1968 nr. 3 om private tjenestepensjonsordninger og i stedet vil opprette pensjonsordning etter loven her, gjelder § 14-2 tilsvarende.»§ 7-3 første ledd første punktum antas å burde utgå.§ 7-3 sjette ledd antas å burde utgå.»
Erik Dalheim har på vegne av Arbeiderpartiet og Sosialistisk Venstreparti fremsatt det forslag han selv refererte.
Jeg vil også vise til den grundige debatten i Odelstinget om denne viktige saken, som gjelder innskuddspensjonsloven og arbeidstakernes rettigheter, noe vi i Fremskrittspartiet har lagt vekt på, og som vi er veldig opptatt av å styrke. På vegne av Fremskrittspartiet vil jeg fremme følgende forslag: «Odelstingets vedtak bifalles ikke. Lagtingets anmerkning: § 4-2 tredje og fjerde ledd antas å burde utgå.» § 2-3 første ledd antas å burde lyde: «[[1]] Pensjonsordningen skal omfatte minst en person i foretaket som har en arbeidstid og lønn i foretaket som utgjør 75 % eller mer av full stilling.»Når det gjelder forslaget til § 2-3 første ledd, støttet representanten Steinar Bastesen dette i Odelstinget.Videre vil jeg på vegne av Fremskrittspartiet og Høyre fremme følgende forslag:«Odelstingets vedtak bifalles ikke.Lagtingets anmerkning:§§ 2-4 og 4-4 antas å burde utgå.»
Vidar Kleppe har på vegne av Fremskrittspartiet og Høyre fremsatt de forslag han selv har referert.
Jeg viser også til debatten i Odelstinget om lov om innskuddspensjon, og på vegne av Kristelig Folkeparti, Senterpartiet, Sosialistisk Venstreparti og Venstre vil jeg få lov til å fremme følgende forslag: «Odelstingets vedtak bifalles ikke. Lagtingets anmerkning: § 5-2[[2]] antas å burde lyde: «[[2]] Ved anvendelsen av bestemmelsene i første ledd skal det tas hensyn til at kvinner som regel har lengre levealder enn menn.»§ 5-3 annet ledd antas å burde utgå.§ 7-3[[1]] annet punktum antas å burde lyde:«Pensjonskapitalbevis skal i utbetalingsperioden konverteres til pensjonsforsikring i livsforsikringsselskap eller pensjonskasse som nevnt i § 2-2. Pensjonskasse som konverterer pensjonskapital etter bestemmelsen her, skal oppfylle kravene i lov om foretakspensjon § 2-2 annet ledd.»§ 7-3[[2]] antas å burde lyde:«[[2]] Alderspensjon skal ytes fra den tid medlemmet etter § 7-2 har rett til pensjon, og skal løpe så lenge medlemmet lever. Det kan ikke fastsettes i regelverket at alderspensjonen skal opphøre eller pensjonsytelsen settes ned etter et bestemt antall år.»§ 7-3[[3]] antas å burde lyde:«[[3]] Dersom institusjonen ikke garanterer alderspensjonen, skal pensjonen et enkelt år ikke utgjøre mer enn dette året utgjør av forventet gjenværende utbetalingsperiode etter forsikringens beregningsgrunnlag.»§ 7-3 fjerde og femte ledd antas å burde utgå.
Lars Rise har på vegne av Kristelig Folkeparti, Senterpartiet, Sosialistisk Venstreparti og Venstre fremsatt det forslag han selv har referert. Flere har ikke bedt om ordet. Presidenten vil først la votere over forslaget fra Fremskrittspartiet, som for andre dels vedkommende ble støttet av representanten Steinar Bastesen i Odelstinget, deretter over forslaget fra Fremskrittspartiet og Høyre, så over forslaget fra Kristelig Folkeparti, Senterpartiet, Sosialistisk Venstreparti og Venstre og til slutt over forslaget fra Arbeiderpartiet og Sosialistisk Venstreparti.
Lovbeslutningen blir som bifalt av Lagtinget i overensstemmelse med Grunnloven å oversende Kongen.
Jeg viser til debatten i Odelstinget knyttet til denne viktige saken om handel med aksjer – for dem som har engasjement når det gjelder det. På vegne av Arbeiderpartiet og Sosialistisk Venstreparti vil jeg herved fremme følgende forslag: «Odelstingets vedtak bifalles ikke. Lagtingets anmerkning: § 10-1 antas å burde utgå.»
Erik Dalheim har på vegne av Arbeiderpartiet og Sosialistisk Venstreparti fremsatt det forslag han selv refererte.
Jeg viser til diskusjonen i Odelstinget om børsloven. Det er klart at finanssektoren både nasjonalt og internasjonalt har opplevd store strukturendringer. Det har vi i Fremskrittspartiet sett som viktig å følge opp for å få et system som er tilpasset de utfordringene vi har i dag. Jeg vil på vegne av Fremskrittspartiet og Høyre ta opp noen av de forslagene vi hadde i Odelstinget, nemlig følgende: «Odelstingets vedtak bifalles ikke. Lagtingets anmerkning: § 4-1 første ledd første punktum antas å burde lyde: «Ingen kan eie aksjer som representerer mer enn 20 % av aksjekapitalen eller stemmene i en børs.»§ 1-3 første ledd antas å burde lyde:«Med autorisert markedsplass menes foretak som organiserer eller driver et marked for finansielle instrumenter der det legges til rette for handel ved regelmessig og offentlig kursnotering av finansielle instrumenter, og som har tillatelse etter loven her.»§ 2-1 første ledd antas å burde lyde:«Virksomhet som børs kan bare drives av foretak som har tillatelse til dette fra departementet. Departementet kan etter søknad gi tillatelse til foretak som driver virksomhet som autorisert markedsplass.»§ 9-1 første ledd antas å burde lyde:«Med bøter straffes den som forsettlig eller uaktsomt driver virksomhet som børs uten tillatelse etter § 2-1 første ledd, eller benytter betegnelsen børs eller autorisert markedsplass i strid med § 2-1 tredje ledd.»§ 10-2 annet ledd tredje punktum antas å burde lyde:«Den formue som oppstår ved salget av aksjene skal overføres til en stiftelse med formål å fremme et velfungerende marked for finansielle instrumenter.»§ 10-2 fjerde ledd antas å burde lyde:«Departementet kan i forskrift fastsette nærmere regler om omdannelsen, salg av aksjene og organisering av stiftelsen som nevnt i annet ledd.»Når det gjelder forslag til § 1-3 og utover støttet Steinar Bastesen disse i Odelstinget.
Vidar Kleppe har på vegne av Fremskrittspartiet og Høyre fremsatt det forslag han selv refererte. Presidenten vil først la votere over forslaget fra Fremskrittspartiet og Høyre, og deretter over forslaget fra Arbeiderpartiet og Sosialistisk Venstreparti.
Lovbeslutningen blir som bifalt av Lagtinget i overensstemmelse med Grunnloven å oversende Kongen.
Ingen har bedt om ordet. Lovbeslutningen blir som bifalt av Lagtinget i overensstemmelse med Grunnloven å oversende Kongen.
Ingen har bedt om ordet. Lovbeslutningen blir som bifalt av Lagtinget i overensstemmelse med Grunnloven å oversende Kongen.